
maturae mortis ultimum evadere supplicium, vel saltern
perennis infamiae opprobrium illius infesti et inverecundi
verbi quod in ore victi turpiter sonat consecutivum. Ex
aequitate autem maxime prodita est legalis ista constitutio ;
jus enim, quod post multas et longas dilationes per duellum
vix evincitur, per beneficium ipsius constitutions commodius
et acceleratius expeditur. Assisa enim ipsa tot non expectat
essonia quot duellum, ut ex sequentibus liquebit. Ac per
hoc et laboribus hominum parcitur et sumptibus pauperum.
Praeterea quanto magis ponderat in judiciis plurium idoneo-
rum testium fides quam unius tantum, tanto majore aequitate
nititur ista constitutio quam duellum. Cum enim ex unius
jurati testimonio procedat duellum, duodecim ad minus homi-
num exigit ista constitutio juramenta.

Perve_nitur autem ad assisam ipsam hoc ordine, quia is
qui se in assisam posuit ab initio, perquiret breve de pace
habenda, ne de cetero ab adversario ponatur in placitum per
breve, quo prius inter eos placitum fuit de tenemento unde
tenens posuit se in assisam. . . .

c. 10. Per talia autem brevia pacem perquirit is qui tenet, et
in assisam se ponit, donee adversarius ad curiam venieus aliud
breve perquirat, ut per quatuor legales milites de comitatu
et de visneto eligantur duodecim milites legales de eodem
visneto, qui super sacramentum suum dicant uter litigantium
majus jus habeat in terra petita. . . .

c. 12. Sed notandum est quod apparentibus in curia quatuor
militibus die sibi praefixa, paratis duodecim alios eligere, de
bono et aequo prodita est quaedam constitutio, juxta quam
de consilio it a solet res expediri, quod sive venerit sive non is
qui tenet, nihilominus per illos quatuor milites, et super eorum
sacramentum net electio ipsa. . . .

c. 14. Fact a vero electione duodecim militum, summonendi
sunt illi ut ad curiam veniant parati super sacramentum suum
dicere quis eorum, id est an tenens an petens, majus jus
habeat in sua demanda. ...

c. 16. Die autem duodecim militibus praefixa ad recogni-
tionem faciendam, sive venerit is qui tenet sive non, sine
dilatione recognitio ipsa procedet. . . . -

c. 17. Procedente autem assisa ad faciendam recognitionem
ipsam, aut bene notum est jus ipsum ipsis juratoribus, aut
quidam sciunt et quidam nesciunt, aut omnes ignorant. Si
nulli eorum rei veritatem inde sciant, et hoc in curia supra